Diari Oficial de la Generalitat Valenciana


Sumari del DOGV 5888, del 07-11-2008 (2008/12065)

RESOLUCIÓ d'1 de setembre de 2008, de la Presidència del CHGUV, mitjançant la qual s'apoven els barems de mèrits per a la fase de concurs de les convocatòries d'accés autoritzades per la seua oferta d'ocupació pública 2007.
-------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5888

Data del DOGV
:   07-11-2008

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2008/12532


Data del document
:   01-09-2008

Organisme emissor
:   Consorci Hospital General Universitari de València

Tipus de document
:   Resolució

Anàlisi jurídica

 Descriptors 

:   * metge
    * professió paramèdica
    * estatut del personal
    * llevadora
    * personal sanitari
    * qualificació del personal
    * promoció professional
    * seguretat en el treball
    * concurs administratiu

RESOLUCIÓ d'1 de setembre de 2008, de la Presidència del CHGUV, mitjançant la qual s'apoven els barems de mèrits per a la fase de concurs de les convocatòries d'accés autoritzades per la seua oferta d'ocupació pública 2007. [2008/12958]
El 29 d'agost de 2008 es va publicar en el Diari Oficial de la Comunitat Valenciana la Resolució de 13 d'agost de 2008 de la Presidència del CHGUV, per mitjà de la qual s'aproven les bases generals que regiran els processos selectius d'accés de personal al Consorci Hospital General Universitari de València (CHGUV). La base 4.2 preveu la possibilitat d'aprovar i publicar diferents barems de mèrits amb antelació a la de les pròpies convocatòries específiques.
L'apartat 5.4 de la Resolució de 13 de juny de 2007 per la qual es va aprovar l'oferta d'ocupació pública de 2007 va establir, amb caràcter excepcional en desplegament de les previsions contingudes en la disposició transitòria quarta de la Llei 7/2007, de l'Estatut Bàsic de l'Empleat Públic, i la disposició transitòria huitena del II Conveni Col·lectiu del CHGUV, els criteris ordinadors de la valoració de l'experiència professional en la fase de concurs dels processos selectius.
En conseqüència, la Presidència del CHGUV en els termes que preveu l'article 13 dels estatuts refosos del CHGUV i en la base 4.2 de la Resolució del CHGUV de 13 d'agost de 2008 (DOCV 29.08.2008), resol:
Aprovar els barems per a la valoració de mèrits en la fase de concurs de les convocatòries d'accés a les categories professionals del CHGUV autoritzades per l'oferta d'ocupació pública excepcional 2007 que es detallen en els següents annexos, amb exclusiva vigència per a les dites convocatòries.

Contra esta disposició les persones interessades podran interposar potestativament recurs de reposició davant de la Presidència del CHGUV en el termini d'un mes comptat des de l'endemà de la seua publicació, o directament recurs contenciós administratiu en el termini de dos mesos comptats des de l'endemà de la seua publicació, davant del Tribunal Superior de Justícia de la Comunitat Valenciana, de conformitat amb el que disposen els articles 109 LRJPAC, i articles 10, 14.2, 25.1 i 46 de la Llei 29/1998, Reguladora de la Jurisdicció Contenciosa Administrativa. Tot això sense perjuí de la interposició de qualsevol altre recurs que estimen procedent.
València, 1 de setembre de 2008.- El president del CHGUV i conseller de Sanitat: Manuel Cervera Taulet.